b'\n_START_ARTICLE_\nUnibersidad sa Albany\n_START_PARAGRAPH_\nAng Unibersidad sa Albany ng SUNY (Ingles: State University of New York at Albany, karaniwang tinutukoy bilang University at Albany, SUNY Albany o UAlbany), ay isang pampublikong unibersidad sa pananaliksik na may mga kampus sa mga lungsod sa estado ng New York, Estados Unidos: sa Albany at Rensselaer at bayan ng Guilderland. Itinatag ito noong 1844, at bahagi ng sistema ng State University of New York (SUNY).   _NEWLINE_Ang unibersidad ay may tatlong kampus: ang Uptown Campus sa Albany at Guilderland, ang Downtown Campus sa Albany, at ang Health Sciences Campus sa Lungsod ng Rensselaer. Kilala ang unibersidad sa mga larangan ng pampublikong polisiya, seguridad, globalisasyon, pag-aaral ng mga pelikulang dokumentaryo, bioteknolohiya , bio-instrumentasyon, at impormatika.'